

UPUTA ZA UČENIKE


1. Danas upoznajemo **geometrijske sadržaje**. Bilo bi dobro da od danas koristiš i **geometrijsku bilježnicu.** Za rad ti trebaju i dva trokuta ili trokut i ravnalo.

2. Ponovimo ono što već znamo:

** –** **pravac** (pravac je ravna neomeđena crta pa se crta kao ravna neomeđena crta)

**– polupravac** (polupravac je dio pravca, crta se kao ravna crta s jedne strane omeđena početnom točkom),



– **dužinu** (dužina je ravna crta omeđena krajnjim točkama – točke A i B su krajnje točke).

2. Otvori **udžbenik na stranici 71**. te riješi prva tri zadatka.

3. Sada pažljivo prouči **zadatak 4.** te pročitaj što piše uz crtež.

Znači, pravci *a* i *b* su ravne i neograničene crte, bez krajeva.

Kao takvi, **pravci koji se sijeku mogu imati samo jednu zajedničku točku.**

Dva pravca *a* i *b* koji imaju samo jednu zajedničku točku zovu se **ukršteni pravci.**

4. Riješi preostala dva zadatka na stranici **71**.

5. Nekome ukućaninu **objasni razliku** između pravca, polupravca i dužine.

Pokušaj mu i objasniti zašto se dva pravca mogu sjeći samo u jednoj točki.

6. Za kraj riješi zadatke u **radnoj bilježnici na stranici 66**.

**UPUTA ZA RODITELJE**

1. Ukoliko je potrebno, pomozite djetetu da pravilno drži geometrijski pribor.

2. Pripazite na urednost u rješavanju zadataka.

**UDŽBENIK RADNA BILJEŽNICA**

